《闵灾词》
宋代·徐积

神地出渊泉，商羊向天舞。电火烧黑空，雷车震金鼓。

大块噫风吹黄沙，黄沙须臾化为雾。此时阴气一何盛，蚓嘘云兮鬼啸雨。

雨绳绳兮云蒸蒸，天惨惨兮朝复莫。嗟尔长淮之民，何生而苦。

方馑而饥，方疫而愈。乃有此患，普及于汝。地涌水泉，天降淫雨。

浩浩之势，包山逾阜。汝居无庐，汝耕无土。汝口嗷嗷，其谁安诉。

吾闻尧水凡九年，民虽昏垫不失所。愿我君王发德音，一变悲号作歌舞。

作者简介：徐积（1028—1103）北宋聋人教官。字仲车，楚州山阳（今江苏淮安）人。因晚年居楚州南门外，故自号南郭翁。生于宋仁宗天圣六年，卒于徽宗崇宁二年，年七十六岁。政和六年（1116），赐谥节孝处士。家乡人为其建 “徐节孝祠”，明清两代均有修缮，毁于解放初期。《宋史》卷四五九有传。